CELEX: 32015R1820
Language: da
Date: 2015-10-09 00:00:00
Title: Kommissionens gennemførelsesforordning (EU) 2015/1820 af 9. oktober 2015 om ændring af forordning (EU) nr. 37/2010 for så vidt angår stoffet diethylenglycolmonoethylether (EØS-relevant tekst)

10.10.2015   
            
            
               DA
            
            
               Den Europæiske Unions Tidende
            
            
               L 265/1
            
         KOMMISSIONENS GENNEMFØRELSESFORORDNING (EU) 2015/1820
   af 9. oktober 2015
   om ændring af forordning (EU) nr. 37/2010 for så vidt angår stoffet diethylenglycolmonoethylether
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Artikel 17 i forordning (EF) nr. 470/2009 kræver, at maksimalgrænseværdien for restkoncentrationer (i det følgende benævnt »MRL«) af farmakologisk virksomme stoffer, som i Den Europæiske Union er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug, fastsættes ved en forordning.
            
         
               (2)
            
            
               Tabel 1 i bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til MRL'er i animalske fødevarer.
            
         
               (3)
            
            
               Diethylenglycolmonoethylether er på nuværende tidspunkt opført i denne tabel som et tilladt stof til alle drøvtyggere og svin. I henhold til bestemmelserne for diethylenglycolmonoethylether er en MRL ikke påkrævet til disse dyrearter.
            
         
               (4)
            
            
               Der er indgivet en ansøgning til Det Europæiske Lægemiddelagentur (i det følgende benævnt »EMA«) om udvidelse af bestemmelserne om diethylenglycolmonoethylether til også at omfatte fjerkræ.
            
         
               (5)
            
            
               EMA har på grundlag af udtalelsen fra Udvalget for Veterinærlægemidler anbefalet, at bestemmelserne om diethylenglycolmonoethylether udvides til også at omfatte fjerkræ.
            
         
               (6)
            
            
               Ifølge artikel 5 i forordning (EF) nr. 470/2009 skal EMA vurdere anvendelsen af MRL'er, som er fastsat for et farmakologisk virksomt stof i en bestemt fødevare i forbindelse med en anden fødevare hidrørende fra samme art, eller MRL'er, som er fastsat for et farmakologisk virksomt stof i en eller flere arter i forbindelse med andre arter.
            
         
               (7)
            
            
               EMA har vurderet, at det er rimeligt, at bestemmelserne om diethylenglycolmonoethylether ekstrapoleres til alle arter bestemt til fødevareproduktion.
            
         
               (8)
            
            
               Forordning (EU) nr. 37/2010 bør derfor ændres i overensstemmelse hermed.
            
         
               (9)
            
            
               Der bør indrømmes de berørte parter en rimelig frist til at træffe de foranstaltninger, der måtte være nødvendige for at overholde den nye MRL.
            
         
               (10)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 9. december 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 152 af 16.6.2009, s. 11.
   
      (2)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).
   
      BILAG
      I tabel 1 i bilaget til forordning (EU) nr. 37/2010 affattes rækken vedrørende stoffet diethylenglycolmonoethylether således:
      
         
                     Farmakologisk virksomt stof
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
                  
                     Andre bestemmelser (jf. artikel 14, stk. 7, i forordning (EF) nr. 470/2009)
                  
                  
                     Terapeutisk klassifikation
                  
               
                     »Diethylenglycolmonoethylether
                  
                  
                     Ikke relevant
                  
                  
                     Alle arter bestemt til fødevareproduktion
                  
                  
                     MRL ikke påkrævet
                  
                  
                     Ikke relevant
                  
                  
                     Ingen angivelse
                  
                  
                     Ingen angivelse«